**OSNOVNA ŠKOLA ERNESTINOVO**

**Br. zapisnika 3./2016.**

**Z A P I S N I K**

sa sjednice Školskog odbora Osnovne škole Ernestinovo, Ernestinovo, održane 15. travnja 2016. godine s početkom u 9.35 sati u prostorijama Škole u Ernestinovu.

**Sjednici su nazočni:** Zdenka Đurišić, Ingrid Denich, Davor Burazin i Biserka Dimić ( 4 članova Školskog odbora)

**Sjednici nisu nazočni**: Siniša Roguljić,Igor Matovac, Sandra Vitaić (3 člana Školskog odbora)- opravdano

**Ostali nazočni:** Damir Škrlec, ravnatelj škole

 Jelena Knežević, tajnik škole

Davor Burazin, predsjednik Školskog odbora, otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Za ovu sjednicu predlaže sljedeći

**D n e v n i r e d:**

1. Usvajanje Zapisnika s prethodne sjednice Školskog odbora
2. Zasnivanje radnog odnosa na poslovima učitelja srpskog jezika ,na temelju natječaja,neodređeno-nepuno radno vrijeme, traži se suglasnost Školskog odbora
3. Donošenje Pravilnika zaštite na radu
4. Razno

Jednoglasno se usvaja predloženi dnevni red.

**Ad.1.)** Jednoglasno je usvojen zapisnik s prethodne sjednice Školskog odbora održane 1. veljače 2016. godine.

**Ad.2.)** Odlaskom učiteljice, Anice Žebić, u mirovinu, zatražena je prethodna suglasnost MZOŠ-a za prijem u radni odnos učitelja srpskog jezika (22 sata tjedno)na postojeće radno mjesto. Nakon uvida u opravdanost zahtjeva MZOŠ je 14. listopada 2015. godine Školi dao prethodnu suglasnost za zapošljavanje učitelja srpskog jezika na postojeće upražnjeno radno mjesto, s nepunim radnim vremenom ( 22 sata tjedno) na neodređeno vrijeme. Budući da se na poslove učitelja srpskog jezika do danas nije javila stručna osoba, poslove je obavljala Biljana Đurišić,prof. RN iz Šodolovaca. S imenovanom je bilo sklopljeno više ugovora o radu na određeno vrijeme

Zadnji Ugovor o radu, najdulje do pet mjeseci, imenovanoj ističe 15. travnja 2016. godine, te je Škola 24. ožujka 2016. godine dostavila Uredu prijavu potrebe za radno mjesto učitelja srpskog jezika.

Škola je iz Ureda državne uprave Osječko-baranjske županije primila Obavijest da može oglasiti potrebu i popuniti radno mjesto učitelja srpskog jezika, te je objavila natječaj na mrežnim stranicama i oglasnim pločama Hrvatskog zavoda za zapošljavanje i mrežnim stranicama i oglasnoj ploči škole.

U zakonskom roku primljena je jedna zamolba i to Biljane Đurišić, prof. RN, iz Šodolovaca. Imenovana ne ispunjavaju uvjete za rad na neodređeno vrijeme na poslovima učitelja srpskog jezika te ravnatelj predlaže i traži suglasnost Školskog odbora da se imenovana i dalje primi na određeno – nepuno radno vrijeme (22 sata tjedno) najdulje do 30. lipnja 2016., budući da je razrednica 5./6. B razreda.

Nakon razmatranja prijedloga ravnatelja Školski odbor jednoglasno daje s u g l a s n o s t ravnatelju Škole da na poslove učitelja srpskog jezika na određeno-nepuno radno vrijeme ( 22 sata tjedno) primi Biljanu Đuričić iz Šodolovaca, najdulje do 30 lipnja 2016. godine.

**Ad.3.)** S prijedlogom novog Pravilnika zaštite na radu članove Školskog odbora upoznala je tajnica škole. Prijedlog Pravilnika zaštite na radu dostavljen je članovima Školskog odbora uz poziv. Na prijedlog Pravilnika nije bilo primjedbi. Ravnatelj predlaže da se isti usvoji.

Pravilnik zaštite na radu jednoglasno je usvojen.

**Ad.4.)** Nije bilo predloženih tema.

Sjednica Školskog odbora završena je u 10.00 sati.

**Zapisničar: Predsjednik Školskog odbora:**

Jelena Knežević Davor Burazin